**Jegyzőkönyv**

**Budaörs Kamaraerdei Településrészi Önkormányzat**

**2018. május 14-én 18 órakor megtartott**

**nyílt üléséről**

**Helyszín:** 2040 Budaörs, Kamaraerdei Közösségi Ház, Kismartoni u. 45.

**Jelen vannak:** dr. Kisfalvi Péter elnök, Nagy Géza, Bódis Tamás, Paróczi Tamás és Kis Gyula a részönkormányzat tagjai, Kovácsné Lupás Adrienn a Közösségi Ház vezetője, Kovács Ferenc a Közösségi Ház gondnoka,

Később érkezett: Paróczi Tamás részönkormányzati tag

**Jegyzőkönyvvezető**: P. Berecz Anita

**- dr. Kisfalvi Péter elnök** megnyitotta a Kamaraerdei Részönkormányzat ülését, ismertette a meghívó szerinti napirendet, melynek tárgya a 2018. évi költségvetés. A részönkormányzat **4 igen** szavazattal elfogadta a napirendet.

**Napirend**

**3/2017.(VI.14.) K-RÖK** **sz. határozat**

**1.)Kamaraerdő Napja**

*Megérkezett Paróczi Tamás részönkormányzati tag.*

**Napirend előtti hozzászólások:**

**Bódis Tamás részönkormányzati tag :** A Beregszászi út folytatásánál, az Ipari Parknál, az első kereszteződésnél változott a forgalmi rend. Megdöbbenve tapasztalta, hogy egy egyenesen menő útba becsatlakozik gyakorlatilag ez a keresztutca, nem érti mi indokolja ezt.

**dr. Kisfalvi Péter elnök:** Amikor ez készült, járt a városépítésen, hogy miért történik így. Azt az iparvágányt most helyezték üzembe és ezzel párhuzamosan kötelező így kialakítani a forgalmi rendet, hogy a főútvonalnak merőlegesen kell áthaladnia a vasúti iparvágányon. Törvényi előírás, nem tudnak ezzel mit kezdeni.

**Bódis Tamás részönkormányzati tag:** Balesetveszélyesnek tartja, nem ért vele egyet, és nem is tájékoztatta őket senki. Másik kérdése, hogy a Kamaraerdei buszforduló ügye hol tart?

**dr. Kisfalvi Péter elnök:**Változatlan a helyzet, még mindig a XI. kerületre várnak, talán augusztusra lesz valami belőle.

**Bódis Tamás részönkormányzati tag :** Érdeklődik még, hogy a téli szóróanyag eltakarítása miért nem történt meg Kamaraerdőn?

**dr. Kisfalvi Péter elnök:** Náluk a jártak, igaz, szombati napon, amikor mindenki a ház előtt parkolt. Ő arrébb parkolt és összesöpörte.

**Bódis Tamás részönkormányzati tag:** Náluk nem jártak, ellenben az eső levitte.

**dr. Kisfalvi Péter elnök:** A 2. számú záportározó kifolyóvezetéke fél méterrel magasabban van mint a medence alja, mindig pang benne a víz, illetve az uszadéktól a kifolyó cső rendszeresen eldugul. Nem érti, miért nem lehet karbantartani, miért kell mindig szólni érte.

**Napirend tárgyalása:**

**1.)Kamaraerdő napja**

**dr. Kisfalvi Péter elnök:** Ismerteti a napirendet.

**Kovácsné Lupás Adrienn a Közösségi Ház vezetője**: Ismertet néhány új programot.

A részönkormányzat kötetlen beszélgetést folytat a megnyitóról, programról, főzőversenyről, az alapanyagok beszerzéséről, a zsűrizésről. A programterv a jegyzőkönyv részét képezi.

Feltette szavazásra a határozati javaslatot, melyet a részönkormányzat **5 igen** szavazattal elfogadásra javasolt.

**4/2017.(VI.14.) K-RÖK** **sz. határozat**

**Kamaraerdő Napja**

Budaörs Kamaraerdei Részönkormányzat úgy dönt, hogy a Kamaraerdő Napja (május 26.) előterjesztett programjavaslatát elfogadja.

**dr. Kisfalvi Péter elnök:** Megköszönte a részvételt és bezárta az ülést 19 órakor.

**Dr. Kisfalvi Péter                                   Bódis Tamás**

 **elnök jegyzőkönyv**

 **hitelesítő**